എസ്.വൈ.എസ് മലപ്പുറം സോണ് മാതൃകാ സാന്ത്വന കേന്ദ്രം സമര്പ്പിച്ചു മലപ്പുറം: എസ്.വൈ.എസ് മലപ്പുറം സോണ് കമ്മിറ്റിക്ക് കീഴില് മാതൃകാ സാന്ത്വന കേന്ദ്രം സമൂഹത്തിന് സമര്പ്പിച്ചു. മേല്മുറി പുല്ലാണിക്കോട് വെച്ച് നടന്ന സമര്പ്പണ പരിപാടി എസ്.വൈ.എസ് മലപ്പുറം ജില്ലാ ജനറല് സെക്രട്ടറി വി.പി.എം ഇസ്ഹാഖ് തെക്കുമുറി ഉദ്ഘാടനം നിര്വ്വഹിച്ചു. ജില്ലാ വൈസ് പ്രസിഡന്റ് സയ്യിദ് ശിഹാബുദ്ധീന് അല് ഹൈദറൂസി കല്ലറക്കല് പ്രാര്ഥന നടത്തി. സോണ് പ്രസിഡന്റ് ദുല്ഫുഖാര് അലി സഖാഫി അദ്ധ്യക്ഷത വഹിച്ചു. രോഗികള്ക്കാവശ്യമായ വീല്ചെയര്, വാട്ടര്ബെഡ്, വാക്കര്, വാക്കിംഗ് സ്റ്റിക്ക്, ഓക്സിജന് സിലണ്ടര്, മയ്യിത്ത് കുളിപ്പിക്കുന്നതിനാവശ്യമായ ഉപകരണങ്ങള് തുടങ്ങിയ സേവനങ്ങളാണ് സാന്ത്വന കേന്ദ്രത്തിലൊരുക്കിയിട്ടുള്ളത്. സോണിലെ 69 യൂണിറ്റുകളില് സാന്ത്വന കേന്ദ്രം പ്രവര്ത്തിക്കും. ഇതിന് പുറമെ മലപ്പുറം താലൂക്ക് ഹോസ്പിറ്റല് കേന്ദ്രമായി എസ്.വൈ.എസിന് കീഴില് ഭക്ഷണ വിതരണം, ആംബുലന്സ്, മയ്യിത്ത് കുളപ്പിക്കല്, ഷീ പാലിയേറ്റീവ്, ബ്ലഡ് ബാങ്ക്, സൗജന്യ മരുന്ന് വിതരണം, മുഴു സമയ വളണ്ടിയര് സേവനം തുടങ്ങിയ സൗകര്യങ്ങളുമുണ്ടാകും. പരിപാടിയില് എസ്.വൈ.എസ് ജില്ലാ സെക്രട്ടറി യൂസുഫ് സഅദി പൂങ്ങോട്, സോണ് വൈസ് പ്രസിഡന്റ് മുസ്തഫ മുസ്്ലിയാര് പട്ടര്ക്കടവ്, സോണ് സെക്രട്ടറിമാരായ ഖാലിദ് സഖാഫി സ്വലാത്ത് നഗര്, ബദ്റുദ്ധീന് കോഡൂര്, സിദ്ധീഖ് പുല്ലാര, അക്ബര് പുല്ലാണിക്കോട് ര് പ്രസംഗിച്ചു.